Diari Oficial de la Generalitat Valenciana


Sumari del DOGV 4974, del 30-03-2005 (2005/2873)

Informació pública del programa d'actuació integrada, projecte d'urbanització i projecte de reparcel·lació de la unitat d'execució número 3 del pla parcial Zona Residencial.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2873


Organisme emissor
:   Ajuntament del Verger

Tipus de document
:   Anunci

Informació pública del programa d'actuació integrada, projecte d'urbanització i projecte de reparcel·lació de la unitat d'execució número 3 del pla parcial Zona Residencial. [2005/F2873]
  
Per mitjà del present edicte, es posa en coneixement general que el Ple de la corporació municipal, en la sessió extraordinària del dia 20 de juliol de 2004, va adoptar l'acord següent:
  
«Aprovació, si pertoca, de l'expedient u. e. - 3 del pla parcial Zona Residencial, adjudicació de la condició d'agent urbanitzador, projecte d'urbanització i projecte de reparcel·lació. Amb la vènia de S. S., el secretari dóna compte de l'expedient que s'instruïx per a l'aprovació del programa d'actuació integrada (PAI) presentat per al desenvolupament urbanístic de la unitat d'execució número 3 del pla parcial Zona Residencial (UE-3/PPZR), a instància de la mercantil Inversiones Hipotecarias Mediterráneas, SL, expedient que es troba conclús, a falta només de rebre's la cèdula d'urbanització.
  
Continua S. S. manifestant que, en este acte, se sotmet per tant a l'aprovació definitiva del programa esmentat, a expenses de l'obtenció de la cèdula d'urbanització, comprensiu de pla parcial, projecte d'urbanització i projecte de reparcel·lació, així com l'adjudicació de la condició d'urbanitzador a la referida mercantil.
  
El Ple de la corporació, vist el dictamen de la mesa de contractació, així com els informes favorables emesos pels diversos departaments municipals, per majoria absoluta dels seus membres legals, va acordar:
  
Primer. Aprovar, definitivament, el programa d'actuació integrada de la unitat d'execució número 3 del pla parcial Zona Residencial (UE-3/PPZR), comprensiu de pla parcial, projecte d'urbanització i projecte de reparcel·lació; si bé, s'ha d'entendre com a provisional fins a la recepció de la cèdula d'urbanització.
  
Segon. Adjudicar la condició d'agent urbanitzador a la mercantil Inversiones Hipotecarias Mediterráneas, SL.
  
Tercer. Publicar este acord en el Butlletí Oficial de la Província d'Alacant, als efectes previstos en l'article 59.4 de la Llei Reguladora de l'Activitat Urbanística, en el moment en què s'obtinga la cèdula d'urbanització de la UE-3/PPZR.
  
Quart. Facultar l'alcalde perquè es practiquen totes les diligències que siguen necessàries per a l'execució d'este acord, i especialment per a la inscripció de la reparcel·lació aprovada en el Registre de la Propietat.»
  
Expedida per la Direcció General de Planificació i Ordenació Territorial, amb data 26 de juliol de 2004, la preceptiva cèdula d'urbanització, i en compliment del precedent acord, es fa públic als efectes oportuns de conformitat amb el que s'establix en l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i l'article 111.1 en relació amb l'article 108 del Reglament de Gestió Urbanística.
  
Contra l'acord d'aprovació esmentat, que posa fi a la via administrativa, els interessats podran interposar un recurs contenciós administratiu davant de l'òrgan corresponent de la jurisdicció contenciosa administrativa en el termini de dos mesos, comptats des de l'endemà de la publicació del present anunci en el Diari Oficial de la Generalitat Valenciana.